*Վիքիպեդիայում կան հոդվածներ Կոստիկյան ազգանունով այլ մարդկանց մասին։*

**Գրեգ Կոստիկյան** (անգլ.՝ Greg Costikyan, հուլիսի 22, 1959(1959-07-22), Նյու Յորք, Նյու Յորք, ԱՄՆ, երբեմն հայտնի «Դիզայներ X» կեղծանունով), խաղերի ամերիկահայ դիզայներ և գիտական ֆանտաստիկայի գրող։ Կոստիկյանի կարիերան ընդգրկում է խաղերի գրեթե բոլոր ժանրերը, ներառյալ՝ վեցանկյան վրա հիմնված ռազմական խաղեր, դերային, սեղանի, համակարգչային, հեռախոսային, առցանց խաղեր և թղթախաղեր։ Նրա խաղերից մի քանիսը շահել են Origins Awards մրցանակը։ 2005 թվականին նա Ջոնի Ուիլսոնի հետ դարձավ Manifesto Games-ի համահիմնադիր, որը այժմ դուրս է եկել բիզնեսից։

Անձնական կյանք և կրթություն
---------------------------

Գրեգ Կոստիկյանը ծնվել է Նյու Յորքում՝ փաստաբանի ընտանիքում. փաստաբան և քաղաքական գործիչ Ն. Էդվարդ և Ֆրենսիս (Հոլմգրեն) Կոստիկյանների որդին է։ 1982 թվականին ավարտել է Բրաունի համալսարանը (բակալավր)։ 1986 թվականի սեպտեմբերի 4-ին նա ամուսնացել է Լուիզ Դիսբրոուի (արժեթղթերի վերլուծաբան) հետ։ Կոստիկյանը բնակվում է Նյու Յորքում իր երեք երեխաների մոտ։ Նա հաճախ է հանդես եկել խաղային արդյունաբերության միջոցառումներում, ներառյալ Game Developers Conference-ը և E³-ն։

Կարիերա
-------

1970-ական թվականներից սկսած Գրեգ Կոստիկյանը եղել է խաղերի դիզայներ։ 1976 թվականից մինչև 1980 թվականը աշխատել է Simulation Publications-ում՝ զբաղվելով սեղանի խաղերի և վարգեյմերի մշակմամբ, սնանկացումից և TSR-ի կողմից այն ձեռք բերելուց ու 1982 թվականին փակելուց հետո՝ 1983 թվականին, նա տեղափոխվել է West End Games: 1983 թվականին նրա *Bug-Eyed Monsters* կոչվող խաղը West End Games բերեց գիտական ֆանտաստիկայի և ֆանտազիայի ժանրեր, և հաջորդ տարի նա West End Games-ի համար արտոնագրեց իր *Paranoia* կոչվող դերասանական խաղը` հրատարակչին գտնելու անհաջող փորձ կատարելուց հետո հրատարակելու համար։ Կոստիկյանը նախագծեց *Toon* կոչվող խաղը (1984) Steve Jackson Games-ի համար այն բանից հետո, երբ մշակեց այն Ջեֆֆ Դիի առաջարկով։ Կոստիկյանը զգում էր, որ խաղի համակարգը հիմնականում «կամայական» է, և որ խաղի թեման ավելի կարևոր է։ West End Games ընկերությունը լիցենզիա ստացավ խաղ ստեղծելու համար, որը հիմնված էր *«Աստղային պատերազմներ»* ֆիլմի վրա, իսկ Կոստիկյանը նախագծեց *Star Wars: The Roleplaying Game*-ը (թարգմ. Աստղային պատերազմներ. դերային խաղ), որը Դագ Կաուֆմանի և այլոց օգնությամբ թողարկվել է 1987 թվականին։ Նույն թվականի հունվարին Կոստիկյանն ու Էրիկ Գոլդբերգը լքեցին West End Games-ը՝ կազմավորելով կարճաժամկետ Գոլդբերգ գործընկերությունը։ Երբ 1998 թվականին West End Games-ը հայտարարեց իր սնանկության մասին, Կոստիկյանն ու Գոլդբերգը փորձեցին վերականգնել «Պարանոյա»-ի իրավունքները, թեև West End Games-ի հիմնադիր Սքոթ Պալտերը պայքարում էր այդ ամենի դեմ։ Դատավորը 2000 թվականին ստեղծողներին վերադարձրեց իրավունքները։ Կոստիկյանը Hogshead Publishing-ի համար «Դիզայներ X» կեղծանվան տակ նախագծեց *«Violence»* (1999) կոչվող դերային խաղը, և Creative Commons լիցենզիայի ներքո խաղը դարձրեց լայնորեն հասանելի։ Կոստիկյանը և Գոլդբերգը լիցենզավորեցին «Պարանոյա»-ն Mongoose Publishing-ի համար, որը 2004 թվականին սկսեց խաղի համար նոր գրքեր պատրաստել։

Կոստիկյանը Manifesto Games-ի գործադիր տնօրենն էր, որը ստարտափ է՝ նվիրված ինքնուրույն զարգացած համակարգչային խաղերի համար կենսունակ մուտքի ապահովմանը։ Այնուհետև նա մի քանի տարի աշխատել է որպես խորհրդատու՝ նախքան 2010 թվականի մարտին Guerillapps-ին որպես խաղի գլխավոր դիզայներ միանալը՝ Facebook-ի համար իր «Trash Tycoon» խաղը մշակելու համար։ 2011 թվականի մայիսին նա միացավ Disney Playdom-ին` որպես խաղերի ավագ դիզայներ, իսկ 2014 թվականի հունվարին ստանձնեց նույն դերը Loop Drop-ում։ 2015 թվականի հունիսին Կոստիկյանը միացավ *Boss Fight Entertainment*-ին՝ որպես խաղերի ավագ դիզայներ։

Նա հրապարակման համար գրել է խաղեր, խաղերի ձևավորման և խաղային արդյունաբերության բիզնեսի վերաբերյալ հոդվածներ՝ ներառյալ՝ *«Նյու Յորք Թայմս»*, *«Wall Street Journal Interactive»*, *«Salon»*, *«The Escapist»*, *«Gamasutra»*, *«Game Developers Magazine»* և գիտական ֆանտաստիկայի վեպերի հեղինակ է։

Նա խաղերի դիզայնի վերաբերյալ դասախոսություններ է կարդացել համալսարաններում, այդ թվում՝ Կոպենհագենի Տեղեկատվական տեխնոլոգիաների համալսարանում, Հելսինկիի արվեստի և դիզայնի համալսարանում, Ռենսելերի անվան պոլիտեխնիկական ինստիտուտում և Նյու Յորք նահանգի Սթոունի–Բրուք համալսարանում։

Խաղեր
-----

Կոստիկյանի ուշագրավ գործերը ներառում են՝

* *Web and Starship* (1984)
* *Toon* (1984)
* *Star Wars: The Roleplaying Game* (1987)
* *Pax Britannica* (1985)
* *Paranoia* (1984)
* *The Creature That Ate Sheboygan* (1979)
* *MadMaze*
* *Violence: The Roleplaying Game of Egregious and Repulsive Bloodshed*
* *The Price of Freedom* (1986)

Բացի այդ, Կոստիկյանը խաղերի ձևավորման և մշակույթի ոլորտում խաղերի դերի թեմայով հայտնի հեղինակ է։ Նրա էսսեն՝ «I Have No Words and I Must Design», լայնորեն ընթերցվում է՝ որպես խաղային դիզայնի մշակման հայեցակարգային մոտեցում։

Կոստիկյանը երկար տարիներ աշխատել է խաղերի ձևավորման վրա, գրել և կոնսուլտացիաներ է տվել Nokia-ի համար։ 2005 թվականի սեպտեմբերին նա լքել է Nokia-ն՝ *Computer Gaming World*-ի նախկին խմբագիր Ջոնի Ուիլսոնին միանալու համար, և հիմնել ինդի խաղերի ստարտափի հրատարակչություն՝ Մանիֆեստո Գեյմս։ Նա պարբերաբար աջակցել է ներկայումս գոյություն չունեցող Մանիֆեստո Գեյմսի կայքին և նրանց՝ այժմ գոյություն չունեցող բլոգի գլխավոր խմբագիրն էր։

1970-80-ական թվականներին Կոստիկյանը *Սլոբբովիայի* առաջատար մասնագետն էր։

2009թ-ի փետրվարին Կոստիկյանը թարմացրեց կանոնները և 1979 թվականին վերաթողարկեց իր *«Վեկտոր 3»* տիեզերական մարտական խաղը՝ Creative Commons արտոնագրով։

Գրքեր
-----

Կոստիկյանը գրել է չորս վեպ։ Առաջին երկուսը ժանրային ֆենտեզի պարոդիա էին՝ *«Մեկ այլ օր»* (Another Day), *«Ուրիշ զնդան»* (Another Dungeon), (1990) և դրա շարունակությունը՝ «Մի արկածային խաղ» (One Quest), «Բռնի՛ր վիշապներին» (Hold the Dragons) (1995): «Սրով»-ը (Sword, 1993)՝ ևս մեկ անհարգալից ֆանտազիա է երիտասարդ բարբարոսի մասին, որին հանգամանքները ստիպում են մուտք գործել ավելի մեծ աշխարհ։ Այն ի սկզբանե սերիականացված էր Prodigy առցանց ծառայությունում։

Նրա վերջին վեպում՝ *«Առաջին պայմանագիրը»* (First Contract) (2000), պատկերվում են (շատ կոպիտ հումորով) հսկայական սոցիոլոգիական և տնտեսական փոփոխություններ, որոնք տեղի են ունենում այլմոլորակայինների՝ երկիր գալուց հետո, ու մեկ ձեռնարկատիրոջ ջանքերը գոյատևելու և նոր կյանք սկսելու համար։

2013 թվականին MIT Press-ի կողմից հրապարակվեց Կոստիկյանի ոչ գեղարվեստական հայացքը *խաղերի զարգացման մեջ անորոշության դերի* վերաբերյալ։
Ավելի ուշ՝ 2015 թվականին տպագրվեց հրատարակության կազմը։

Մրցանակներ և ճանաչում
---------------------

Կոստիկյանը Origins Awards-ի հինգ մրցանակների հաղթող է։ 2007 թվականի մարտի 7-ին Կոստիկյանը ստացել է Game Developers Choice Awards Maverick (թարգմ. Խաղ մշակողների ընտրություն և Մավերիք մրցնակներ) մրցանակները։ Մրցանակը տրվեց ինդի խաղերի համար կենսունակ ալիք ստեղծելու նրա անխոնջ ջանքերի համար։ 1999-ին նրան ներգրավվել են Արկածային խաղերի փառքի սրահ։

Ծանոթագրություններ
------------------

* Տեսաձայնային նյութեր Վիքիպահեստում

1. 1 2  Internet Speculative Fiction Database — 1995.
2. 1 2 3 4  «Costikyan, Greg 1959-.». *Contemporary Authors, New Revision Series*. Gale. 2006. Արխիվացված է օրիգինալից 2013 թ․ օգոստոսի 16-ին. Վերցված է 2012 թ․ ապրիլի 18-ին. (subscription required)
3. ↑  Ed Hogg. «Violence by Greg Costikyan, writing as "Designer X"». Վերցված է 2011 թ․ նոյեմբերի 8-ին.
4. ↑  «Greg Costikyan (partial ludography)». Pen & Paper RPG Database. Արխիվացված է օրիգինալից 2008 թ․ հունիսի 2-ին. Վերցված է 2012 թ․ ապրիլի 18-ին.
5. ↑  Greg Costikyan. «Personal Stuff». Վերցված է 2009 թ․ փետրվարի 5-ին.
6. 1 2 3 4  Costikyan, Greg (2007). «My Life with Master». In Lowder, James (ed.). *Hobby Games: The 100 Best*. Green Ronin Publishing. էջեր 204–208. ISBN 978-1-932442-96-0.
7. 1 2 3 4 5 6 7 8  Shannon Appelcline (2011). *Designers & Dragons*. Mongoose Publishing. ISBN 978-1-907702-58-7.
8. ↑  «Multiplayer Facebook Game Trash Tycoon Trains You To Be Green (But In A Fun Way)». Tech Crunch Network. 2011 թ․ հունիսի 8. Վերցված է 2015 թ․ նոյեմբերի 23-ին.
9. ↑  «Greg Costikyan Linkedin». Linkedin. Վերցված է 2015 թ․ նոյեմբերի 23-ին.
10. 1 2  «Digital Media Wire - Greg Costikyan». Digital Media Wire. Արխիվացված է օրիգինալից 2015 թ․ նոյեմբերի 24-ին. Վերցված է 2015 թ․ նոյեմբերի 23-ին.
11. ↑  «Web and Starship». Gollancz SFE. Արխիվացված է օրիգինալից 2015 թ․ նոյեմբերի 24-ին. Վերցված է 2015 թ․ նոյեմբերի 23-ին.
12. 1 2 3  Schick, Lawrence (1991). *Heroic Worlds: A History and Guide to Role-Playing Games*. Prometheus Books. ISBN 0-87975-653-5.
13. ↑  «Origins Award Winners (1987)». Academy of Adventure Gaming Arts & Design. Արխիվացված է օրիգինալից 2008 թ․ ապրիլի 15-ին. Վերցված է 2007 թ․ հոկտեմբերի 9-ին.
14. ↑  «Charles S. Roberts Award Winners (1985)». Academy of Adventure Gaming Arts & Design. Արխիվացված է օրիգինալից 2008 թ․ մարտի 7-ին. Վերցված է 2007 թ․ հոկտեմբերի 9-ին.
15. ↑  «1984 list of winners». Academy of Adventure Gaming Arts and Design. Արխիվացված է օրիգինալից 2008 թ․ մարտի 7-ին. Վերցված է 2011 թ․ նոյեմբերի 6-ին.
16. ↑  «Charles S. Roberts Award Winners (1979)». Academy of Adventure Gaming Arts & Design. Արխիվացված է օրիգինալից 2008 թ․ ապրիլի 15-ին. Վերցված է 2007 թ․ հոկտեմբերի 9-ին.
17. ↑  Banks, Michael (2008). *On the Way to the Web: The Secret History of the Internet and its Founders*. Springer / Google Books. էջ 145. ISBN 978-1-4302-5074-6.
18. ↑  «Review of Violence: the Roleplaying Game of Egregious and Repulsive Bloodshed». RPG.com / Skotos Tech, Inc. Արխիվացված է օրիգինալից 2015 թ․ նոյեմբերի 24-ին. Վերցված է 2015 թ․ նոյեմբերի 23-ին.
19. ↑  Greg Costikyan (1994). «I Have No Words and I Must Design». Արխիվացված է օրիգինալից 2008 թ․ օգոստոսի 12-ին.
20. ↑  Dean Takahashi (2007 թ․ փետրվարի 14). «An Interview With Greg Costikyan, the "Maverick" of Manifesto Games». San Jose Mercury News. Արխիվացված է օրիգինալից 2007 թ․ դեկտեմբերի 23-ին. Վերցված է 2007 թ․ մարտի 20-ին.
21. ↑  Greg Costikyan (2009 թ․ փետրվարի 3). «Tabletop Tuesday: Revised Version of My Old Game, Now for Free». Արխիվացված է օրիգինալից 2009 թ․ փետրվարի 5-ին. Վերցված է 2009 թ․ փետրվարի 4-ին.
22. ↑  «First Contract by Greg Costikyan». Վերցված է 2011 թ․ նոյեմբերի 8-ին.
23. ↑  «Uncertainty in Cames». MIT Press. Արխիվացված է օրիգինալից 2015 թ․ նոյեմբերի 24-ին. Վերցված է 2015 թ․ նոյեմբերի 23-ին.
24. ↑  «2007 Game Developers Choice Awards To Honor Miyamoto, Pajitnov». Gamasutra. Վերցված է 2007 թ․ փետրվարի 12-ին.
25. ↑  «Origins Awards (1999)». Academy of Adventure Gaming Arts & Design. Արխիվացված է օրիգինալից 2007 թ․ նոյեմբերի 5-ին. Վերցված է 2007 թ․ հոկտեմբերի 9-ին.

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Speculative Fiction Database |
|  |
| 

|  Չափորոշչային վերահսկողություն |
| --- |
|  |
| BNE: XX896419 · BNF: 12955537z · ISNI: 0000000067580426 · LCCN: n87918066 · NDL: 00512669 · NTA: 394226100 · NUKAT: n2007118821 · SUDOC: 191569755 · VIAF: 91980476 · WorldCat VIAF: 91980476 |

 |

 |